b'\n_START_ARTICLE_\nOra\xc5\xa1ko Brdo\n_START_SECTION_\nZemljopis\n_START_PARAGRAPH_\nSelo je smje\xc5\xa1teno na maloj visoravni iznad mjesta Ora\xc5\xa1ac u biha\xc4\x87koj op\xc4\x87ini pa tako \xc4\x8dini krajnje mjesto na sjeverozapadu op\xc4\x87ine Bosanski Petrovac. Nadovezuje se na Prkose. Sa isto\xc4\x8dne strane su prva uzvi\xc5\xa1enja Grme\xc4\x8da.\n_START_SECTION_\nPovijest\n_START_PARAGRAPH_\nI ovdje je jedna od \xc4\x8ditavog niza gradina petrova\xc4\x8dkog prostora koja pripada ilirskom periodu i vremenu iz 9. godine pr. Kr. i ustanka Batona Desitajskog, kada su Iliri morali kona\xc4\x8dno prihvatiti rimsku okupaciju. Gradina je u Kr\xc5\xa1u sa platoom veli\xc4\x8dine 580x284 metra, koji je branjen vi\xc5\xa1estrukim, mjestimi\xc4\x8dno peterostrukim bedemima. Mo\xc5\xbeda je to i grad Seretion koji se spominje u povijesnim dokumentima, ali \xc4\x8diji polo\xc5\xbeaj nije utvr\xc4\x91en.'